Polyndwiczki wieprzowe lubia, bo sōm chude i delikatne. A jak sie do tego do1 trocha śliwki, wyndzōnki2 i narychtuje fajno zōłza3 ze śmiytōnkōm4, to… niy rōbcie sie na drugi dziyń badania na cholesterol 😉
Co potrza?
2 polyndwiczki
10-15 dkg wyndzōnki
125-150 śmiytōnki
2 gorście5 suszōnych śliwek
łeżka mōnki
szklōnka wody
pieprz
To je richtich6 ajnfachowe7 do narychtowania8. Pokrejcie9 wyndzōnka i przypiyczcie. Na inkszyj10 patelni mogecie prziypiyc pokrōne we szajby11 polyndwiczki- dō nich dejcie12 yno pieprzu, soli niy trza, bo przeca ta wyndzōnka mŏ jyj kans13.
Potyn do wyndzōnki dejcie śmiytōnka, wlyjcie łozmiyszanŏ14 we szklōnce zimnyj wody mōnka, dodejcie pokrōne śliwki i niech sie to chwila powarzi15. Na sōm kōniec dejcie ku tymu polyndwiczki, wymiyszejcie, chwila powŏrzcie i fertich. Zrōbcie sie tego wiyncyj, żeby stykło16 tyż na drugi dziyń 😉 Smacznego 🙂
1doda
2boczku wędzonego
3sos
4śmietaną
5garście
6naprawę
7proste
8przygotowania
9pokrójcie
10innej
11plastry
12dajcie
13dużo
14rozmieszaną
15pogotuje
16wystarczyło
szl_Latn szl_Latn knc_Latn szl_Latn szl_Latn szl_Latn szl_Latn szl_Latn lvs_Latn szl_Latn szl_Latn slv_Latn pol_Latn srd_Latn pol_Latn pol_Latn pol_Latn szl_Latn pol_Latn bos_Latn pol_Latn sun_Latn pol_Latn szl_Latn pol_Latn slv_Latn pol_Latn